
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


30 Ιουλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3090 


ΑΠΟΦΑΣΕΙΣ 

Αριθμ. ΓΔΑΕΦΚ/οικ. 648/ΓΔστ5 

Διαδικασία χορήγησης έκτακτης εφάπαξ ενίσχυ¬ 
σης σε πληγέντα φυσικά πρόσωπα και επιχειρή¬ 
σεις από τις πυρκαγιές στις 23 και 24 Ιουλίου 
2018 που έπληξαν περιοχές της Περιφέρειας 
Αττικής. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ - ΟΙΚΟΝΟΜΙΚΩΝ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1 .Τις διατάξειςτου άρθρου 1 της από 26 Ιουλίου 2018 
Π.Ν.Π. (Α' 138) «Έκτακτα μέτρα για τη στήριξη των πλη- 
γέντων και την αποκατάσταση ζημιών από τις πυρκαγιές 
που έπληξαν περιοχές της Περιφέρειας Αττικής στις 23 
και 24 Ιουλίου 2018». 

2. Τιςδιατάξειςτουάρθρου2τουν. 1190/1981 (Α'203) 
«Περί κυρώσεως της από 26.3.1981 πράξεως Νομοθε¬ 
τικού Περιεχομένου του Προέδρου της Δημοκρατίας 
«περί αποκαταστάσεως ζημιών έκτων σεισμών 1981» 
και ρυθμίσεως ετέρων συναφών θεμάτων». 

3. Το άρθρο 10του ν. 2576/1998 (Α'25) «Βελτίωση των 
διαδικασιών για την ανάθεση της κατασκευής των δημο¬ 
σίων έργων και άλλες διατάξεις», όπως τροποποιήθηκε 
με το άρθρο 84 του ν. 4313/2014 (Α'261) και ισχύει. 

4. Τον ν. 3469/2006 (ΑΊ 31) «Εθνικό Τυπογραφείο, Εφη- 
μερίς της Κυβερνήσεως και λοιπές διατάξεις». 

5. Τον ν. 3861/2010 (ΑΊ 12) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο Διαδίκτυο "Πρόγραμμα Διαύγεια" και άλλες 
διατάξεις». 

6. Τις διατάξεις των άρθρων 20, 23, 77, 79 και 80 του 
ν. 4270/2014 «Αρχές δημοσιονομικής διαχείρισης και 
εποπτείας (ενσωμάτωση της Οδηγίας 2011/85/ΕΕ) - 
δημόσιο λογιστικό και άλλες διατάξεις» (Α' 143), όπως 
τροποποιήθηκε με το ν. 4337/2015 (Α' 129) και ισχύει. 

7. Το άρθρο 3 του π.δ. 70/2015 (ΑΊ 14) που αφορά 
στην ανασύσταση του Υπουργείου Υποδομών, Μετα¬ 
φορών και Δικτύων. 


8. Το π.δ. 73/2015 (Α' 116) «Διορισμός Αντιπροέδρου 
της Κυβέρνησης Υπουργών, Αναπληρωτών Υπουργών 
και Υφυπουργών». 

9. Τις διατάξεις του π.δ. 80/2016 «Ανάληψη υποχρεώ¬ 
σεων από τους Διατάκτες» (Α' 145). 

10. Το π.δ. 123/2016 (Α' 208) που αφορά στη μετονο- 
μασία του Υπουργείου Εσωτερικών και Διοικητικής Ανα¬ 
συγκρότησης σε Υπουργείο Εσωτερικών, του Υπουργεί¬ 
ου Οικονομίας, Ανάπτυξης και Τουρισμού σε Υπουργείο 
Οικονομίας και Ανάπτυξης και του Υπουργείου Υποδο¬ 
μών, Μεταφορών και Δικτύων σε Υπουργείο Υποδομών 
και Μεταφορών. 

11. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών» και τις δια¬ 
τάξεις της υπ'αριθμ. Υ173/04.11.2016 (Β' 3610) απόφαση 
του Πρωθυπουργού «Σύσταση θέσεων Αναπληρωτών 
Υπουργών και Υφυπουργών». 

12. Τοπ.δ. 142/2017 (Α' 181) «Οργανισμός Υπουργείου 
Οικονομικών». 

13. Το π.δ. 147/2017 (Α' 192) «Οργανισμός του Υπουρ¬ 
γείου Οικονομίας και Ανάπτυξης». 

14. Το π.δ. 123/2017 (ΑΊ 51) «Οργανισμός του Υπουρ¬ 
γείου Υποδομών και Μεταφορών». 

15. Το π.δ. 134/2017 (ΑΊ68) «Οργανισμός του Υπουρ¬ 
γείου Εργασίας Κοινωνικής Ασφάλισης και Κοινωνικής 
Αλληλεγγύης». 

16. Την Δ16α/04/773/29.11.1990 (Β 746) κοινή απόφα¬ 
ση Υπουργού Προεδρίας Κυβερνήσεως και Αν. Υπουργού 
ΠΕ.ΧΩ.Δ.Ε., «Εξαίρεση διοικητικών πράξεων ή εγγράφων 
από τον κανόνα των τριών υπογραφών». 

17. Την αριθμ. 50148/542/24.06.1992 (Β' 420) κοινή 
απόφαση των Υπουργών Εθν. Οικονομίας, Οικονομικών 
και Βιομηχανίας, Ενέργειας καιΤεχνολογίας και Εμπορίου 
«Περιστολή δαπανών Δημοσίου Τομέα». 

18. Την αριθμ. Υ29/2015 (Β'2168)του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη». 

19. Την αριθμ. Υ28/8.10.2015 (Β' 2168) απόφαση του 
Πρωθυπουργού «Ανάθεση αρμοδιοτήτων στην Αναπλη- 
ρώτρια Υπουργό Εργασίας, Κοινωνικής Ασφάλισης και 
Κοινωνικής Αλληλεγγύης Θεανώ Φωτίου» και τις αριθμ. 
Υ70/11.11.2015 (Β' 2441), Υ43/28.04.2017 (Β' 1510) και 
Υ24/2.05.2018 (Β' 1546) τροποποιήσεις αυτής. 

20. Την αριθμ. Υ197/16.11.2016 (Β' 3722) απόφαση 
του Πρωθυπουργού, όπως τροποποιήθηκε με την αριθμ. 
Υ226/27.12.2016 (Β' 4233) απόφαση του Πρωθυπουρ¬ 
γού «περί ανάθεσης αρμοδιοτήτων στον Αναπληρωτή 
Υπουργό Οικονομίας και Ανάπτυξης Αλέξανδρο Χαρί- 
τση», καθώς και την υπ'αριθμ. Υ12/14.03.2018 (Β' 978) 
απόφαση του Πρωθυπουργού «Τροποποίηση απόφασης 
ανάθεσης αρμοδιοτήτων στον Αναπληρωτή Υπουργό 
Οικονομίας και Ανάπτυξης, Αλέξανδρο Χαρίτση». 

21. Την αριθμ. οικ./617/ΓΔζΙ/24.7.2018 (Β'3019) από¬ 
φαση του Υπουργού ΥΠ.ΜΕ. «Σύσταση Τομέων Αποκα¬ 
τάστασης Επιπτώσεων Φυσικών Καταστροφών» 

22. Τον Κανονισμό (ΕΕ) αριθμ. 1407/2013 της Επιτρο¬ 
πής της 18ης Δεκεμβρίου 2013 σχετικά με την εφαρμογή 
τωνάρθ. 107 και 108τηςΣυνθήκηςγιατηλειτουργίατης 
Ευρωπαϊκής Ένωσης στις ενισχύσεις ήσσονος σημασίας 
(Ε.Ε. 1352 της 24ης/12/2013, σελ. 1). 

23. Τον Κανονισμό (ΕΕ) αριθμ. 1408/2013 της Επιτρο¬ 
πής της 18ης Δεκεμβρίου 2013 σχετικά με την εφαρμογή 
τωνάρθ. 107 και 108τηςΣυνθήκηςγιατηλειτουργίατης 
Ευρωπαϊκής Ένωσης στις ενισχύσεις ήσσονος σημασί¬ 
ας («άθ Γηίηίιτιί5») στον γεωργικό τομέα (Ε.Ε.Ε 352 της 
24ης/12/2013, σελ. 9). 

24. Τον Κανονισμό (ΕΕ) αριθμ. 717/2014της Επιτροπής 
της 27ης Ιουλίου 2014 σχετικά με την εφαρμογή των 
άρθ. 107 και 108 της Συνθήκης για τη λειτουργία της 
Ευρωπαϊκής Ένωσης στις ενισχύσεις ήσσονος σημασίας 
στους τομείς της αλιείας και της υδατοκαλλιέργειας (Ε.Ε.Ε 
190 της 28ης/6/2014, σελ. 45). 

25. Το Γενικό Κανονισμό Προστασίας Δεδομένων 
(ΓΚΠΔ)-(ΕΕ) 2016/679 του Ευρωπαϊκού Κοινοβουλίου 
και του Συμβουλίου της 27ης Απριλίου 2016 για την 
προστασία των φυσικών προσώπων έναντι της επεξερ¬ 
γασίας των δεδομένων προσωπικού χαρακτήρα και για 
την ελεύθερη κυκλοφορία των δεδομένων αυτών και την 
κατάργηση της οδηγίας 95/46/ΕΚ (Γενικός Κανονισμός 
για την Προστασία Δεδομένων). 

26. Το αριθμ. οικ. 922/27.7.2018 αίτημα του Γεν. Γραμ¬ 
ματέα ΥΠ.Υ.ΜΕ. περί εγγραφής πίστωσης στον ΚΑΕ-2757 
«Οικονομικές ενισχύσεις πυροπαθών, σεισμοπλήκτων, 
πλημμυροπαθών κ.λπ.». 

27. Το αριθμ. ΔΝΣα/οικ.58601 /30.7.2018 έγγραφο της 
Διεύθυνσης Νομοθετικού Συντονισμού. 

28. Την υπ' αριθμ. οικ. 930/30.07.2018 Εισηγητική Έκ¬ 
θεση Δημοσιονομικών Επιπτώσεων της Γενικής Διεύθυν¬ 
σης Οικονομικών Υπηρεσιών της Γενικής Γραμματείας 
ΥΠ.Υ.ΜΕ. του Υπουργείου Υποδομών και Μεταφορών. 

29. Τις αυτοψίες που διενεργούνται από τη Γενική 
Δ/νση Αποκατάστασης Επιπτώσεων Φυσικών Καταστρο¬ 
φών (Γ.Δ.Α.Ε.Φ.Κ.) στις πληγείσες περιοχές, από τις πυρ¬ 
καγιές της 23ης και 24ης Ιουλίου 2018, της Περιφέρειας 
Αττικής. 

30. Τις διατάξεις του άρθρου 90 του Κώδικα Νομο¬ 
θεσίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(Α' 98) και το γεγονός ότι από τις διατάξεις της παρούσας 
απόφασης προκαλείται σε βάρος των πιστώσεων του 
αποθεματικού του κρατικού προϋπολογισμού, δαπά¬ 
νη ύψους € 20.000.000 για τη χορήγηση της έκτακτης 


εφάπαξ ενίσχυσης βάσει της από 26 Ιουλίου 2018 Π.Ν.Π. 
(Α' 138) για κατοικίες και επιχειρήσεις. 

Και επειδή 

• οι πυρκαγιέςτης 23ης και 24ης Ιουλίου 2018 είχαν ως 
αποτέλεσμα την απώλεια ανθρώπινων ζωών. 

• κρίνεται εξαιρετικά επείγουσα και απρόβλεπτη η 
ανάγκη για την αντιμετώπιση των συνεπειών των κατα¬ 
στροφικών πυρκαγιών. 

• προκλήθηκαν σημαντικές και εκτεταμένες καταστρο¬ 
φές στις πληγείσες περιοχές. 

• η ανάκαμψη και η αποκατάσταση της κοινωνικής και 
επαγγελματικής ζωής των περιοχών που έχουν πληγεί 
πρέπει να είναι σύντομη. 

• σύμφωνα με την παρ. 1 του άρθρου 1 της Π.Ν.Π. της 
26ης Ιουλίου 2018 (ΑΊ38), προβλέπεται η χορήγηση 
έκτακτης εφάπαξ ενίσχυσης με τη μορφή επιδόματος, η 
οποία ανέρχεται για τα πληγέντα φυσικά πρόσωπα στο 
ποσό των πέντε χιλιάδων (5.000) ευρώ ανά κατοικία, για 
τις τρίτεκνες και πολύτεκνες οικογένειες σε έξι χιλιάδες 
(6.000) ευρώ ανά κατοικία και για τα φυσικά και νομικά 
πρόσωπα των οποίων η επιχείρηση επλήγη στο ποσό 
των οκτώ χιλιάδων (8.000) ευρώ ανά επιχείρηση, απο¬ 
φασίζουμε: 

Καθορίζουμε τη διαδικασία χορήγησης της έκτακτης 
εφάπαξ ενίσχυσης, με τη μορφή επιδόματος, λόγω των 
πυρκαγιών της 23ης και 24ης Ιουλίου 2018 που έπλη- 
ξαν περιοχές της Περιφέρειας Αττικής, όπως προβλέ- 
πεται από την παρ. 1 του άρθρου 1 της 26ης Ιουλίου 
2018 Π.Ν.Π. (ΑΊ 38), η οποία ανέρχεται για τα πληγέντα 
φυσικά πρόσωπα στο ποσό των πέντε χιλιάδων (5.000) 
ευρώ ανά κατοικία ενώ για τις τρίτεκνες και πολύτεκνες 
οικογένειες το ποσό ανέρχεται σε έξι χιλιάδων (6.000) 
ευρώ και για τα φυσικά και νομικά πρόσωπα των οποί¬ 
ων η επιχείρηση επλήγη, στο ποσό των οκτώ χιλιάδων 
(8.000) ευρώ ανά επιχείρηση. 

Α. ΠΡΟΘΕΣΜΙΑ 

Ορίζεται προθεσμία τριών (3) μηνών, από τη δημοσίευ¬ 
ση της παρούσας απόφασης σε Φ.Ε.Κ., για την υποβολή 
από τους ενδιαφερομένους σχετικής αίτησης στα γρα¬ 
φεία των αρμόδιων Τομέων Αποκατάστασης Επιπτώ¬ 
σεων Φυσικών Καταστροφών (Τ.Α.Ε.Φ.Κ.) Ανατολικής 
και Δυτικής Αττικής ή στο Υπουργείο Υποδομών και 
Μεταφορών. 

Η αίτηση θα συνοδεύεται από τα απαιτούμενα δικαιο- 
λογητικά που αναφέρονται στο κεφάλαιο Γ της παρού¬ 
σας «ΤΡΟΠΟΣ ΧΟΡΗΓΗΣΗΣ ΤΗΣ ΕΚΤΑΚΤΗΣ ΕΦΑΠΑΞ 
ΕΝΙΣΧΥΣΗΣ». 

Η ανωτέρω προθεσμία μπορεί να παραταθεί με από¬ 
φαση Υπουργού Υποδομών και Μεταφορών. 

Οι αιτήσεις θα υποβάλλονται σταδιακά, σύμφωνα με 
τα αρχικά του επωνύμου των δικαιούχων και μετά από 
σχετική ανακοίνωση προγράμματος από τη Γ.Δ.Α.Ε.Φ.Κ. 
Το εν λόγω πρόγραμμα θα ανανεώνεται προκειμένου 
να εξυπηρετηθούν όλοι οι πληγέντες και να δοθεί η δυ¬ 
νατότητα υποβολής αίτησης εντός της προθεσμίας του 
Κεφαλαίου Α, σε όσους, λόγω αδυναμίας, δεν υπέβαλαν 
αίτηση εντός του αρχικού προγράμματος. 




Τεύχος Β' 3090/30.07.2018 

Β. ΓΕΝΙΚΟΙ ΟΡΟΙ ΧΟΡΗΓΗΣΗΣΤΗΣ ΕΚΤΑΚΤΗΣ ΕΦΑΠΑΞ 
ΕΝΙΣΧΥΣΗΣ 

1. Απαραίτητη προϋπόθεση για να χορηγηθεί η ενί¬ 
σχυση είναι να έχει διενεργηθεί αυτοψία στην πληγείσα 
ιδιοκτησία και το κτήριο να παρουσιάζει βλάβες από τις 
πυρκαγιές της 23ης και 24ης Ιουλίου 2018 σε περιοχές 
της Περιφέρειας Αττικής, σύμφωνα με το Δελτίο Δευτε¬ 
ροβάθμιου Ελέγχου ή την Έκθεση Αυτοψίας ή Πρωτό¬ 
κολλο Επικινδύνως Ετοιμόρροπου Κτηρίου (Π.Α.Ε.Ε.Κ.) 
της Γ.Δ.Α.Ε.Φ.Κ. 

2. Την έκτακτη εφάπαξ ενίσχυση, με τη μορφή επιδό¬ 
ματος, δικαιούνται: 

α) οι ένοικοι κατοικιών είτε αυτοί είναι ιδιοκτήτες (με 
πλήρη ή ψιλή κυριότητα), είτε είναι επικαρπωτές, ή ενοι¬ 
κιαστές ή ένοικοι με δωρεάν παραχώρηση, των οποίων 
η κατοικία έχει πληγεί από τις πυρκαγιές της 23ης και 
24ης Ιουλίου 2018. 

β) οι επιχειρήσεις (φυσικά ή νομικά πρόσωπα) που 
στεγάζονται σε κτήρια τα οποία έχουν πληγεί από τις 
πυρκαγιές της 23ης και 24ης Ιουλίου 2018. 

με την προϋπόθεση ότι η κατοικία ήταν σε χρήση την 
ημέρα του συμβάντος και η επιχείρηση σε λειτουργία. 

3. Η αίτηση (έντυπο της Γ.Δ.Α.Ε.Φ.Κ.) υποβάλλεται από 
τον ένοικο (ιδιόκτητη ή ενοικιαστή ή ένοικο με δωρεάν 
παραχώρηση) στην περίπτωση της κατοικίας και από τον 
ιδιοκτήτη ή τον νόμιμο ή εξουσιοδοτημένο εκπρόσωπο 
της επιχείρησης, ανάλογα με τη νομική υπόσταση της 
επιχείρησης. Τα στοιχεία της ταυτότητας που αναφέρο- 
νται στην αίτηση, όταν πρόκειται για Έλληνες πολίτες, 
αποδεικνύονταιαπό το δελτίο αστυνομικής ταυτότητας 
ή τη σχετική προσωρινή βεβαίωση της αρμόδιας Αρχής ή 
το διαβατήριο ή την άδεια οδήγησης ή το ατομικό βιβλι¬ 
άριο υγείας. Η ταυτότητα των αλλοδαπών αποδεικνύεται 
με φωτοαντίγραφο διαβατηρίου. 

Στο εν λόγω έντυπο συμπληρώνονται επίσης πληρο¬ 
φοριακά στοιχεία του πληγέντος κτηρίου. 

4. Η αίτηση υποβάλλεται είτε αυτοπροσώπως ή με 
εξουσιοδοτημένο άτομο (σύμφωνα με τα προβλεπόμε- 
να στο ν. 2690/1999, όπως ισχύει). 

5. Οι ιδιοκτήτες δικαιούνται εφάπαξ ενίσχυση τόσο 
για την κύρια όσο και για τις δευτερεύουσες κατοικίες 
που χρησιμοποιούν. 


6. Με απόφαση της Δ.Α.Ε.Φ.Κ.-Κ.Ε. για τις κατοικίες ή 
της Γ.Δ.Ο.Υ. για τις επιχειρήσεις, καθορίζεται ο δικαιούχος 
της έκτακτης ενίσχυσης για κατοικία ή επιχείρηση αντί¬ 
στοιχα και εγκρίνεται το ποσό το οποίο έχει οριστεί σε € 
5.000 ανά κατοικία και ειδικά για τις τρίτεκνες και πολύ¬ 
τεκνες οικογένειες σε € 6.000 και € 8.000 ανά επιχείρηση. 
Οι ενισχύσεις προς επιχειρήσεις χορηγούνται βάσει των 
Κανονισμών 1407/2013,1408/2013 και 717/2014 σχετικά 
με τις ενισχύσεις ήσσονος σημασίας, πληρουμένων των 
προϋποθέσεων που τίθενται σε αυτούς, ιδίως ως προς 
τον έλεγχο της σώρευσης». 

7. Το ποσό θα καταβάλλεται στον δικαιούχο από τη 
Δ/νση Οικονομικής Διαχείρισης του ΥΠ.Υ.ΜΕ. με την έκ¬ 
δοση τακτικού χρηματικού εντάλματος σε τραπεζικό 
λογαριασμό ο οποίος γνωστοποιείται στην Υπηρεσία. 

8. Στην περίπτωση περισσοτέρων του ενός δικαιούχων 
της έκτακτης ενίσχυσης (π.χ. συνιδιοκτήτες που διαμέ¬ 
νουν στην πληγείσα κατοικία) το ποσό της ενίσχυσης 
ισομοιράζεται στους δικαιούχους. Η αίτηση υποβάλλεται 
από όλους και συνοδεύεται από τα δικαιολογητικά, που 
αναφέρονται παρακάτω, όλων των αιτούντων. Σε διαφο¬ 
ρετική περίπτωση χορηγείται το μερίδιο της ενίσχυσης 
μόνο στον αιτούντα. 

Επίσης σε περίπτωση που η πληγείσα επιχείρηση έχει 
επαγγελματική έδρα κατοικία και εφόσον στεγάζεται σε 
λειτουργικά ενιαίο χώρο (κοινή κύρια είσοδο, κοινούς 
χώρους υγιεινής) τόσο η πληγείσα επιχείρηση όσο και η 
πληγείσα κατοικία θα δικαιούνται (εφόσον πληρούνται 
οι προϋποθέσεις) το ήμισυ της εφάπαξ ενίσχυσης για 
επιχείρηση και κατοικία αντίστοιχα. 

9. Οι ιδιοκτήτες κενών (κατά τη φορολογική δήλωση), 
εγκαταλελειμμένων ή ημιτελών κατοικιών ή επαγγελ¬ 
ματικών χώρων, δεν δικαιούνται έκτακτης ενίσχυσης. 

10. Η εκτίμηση ότι έχει πληγεί η κατοικία ή η επιχείρη¬ 
ση θα βασιστεί στις αυτοψίες που διενεργήθηκαν από 
τη Γ.Δ.Α.Ε.Φ.Κ. 

11. Εάν η υπηρεσία κρίνει απαραίτητο, μπορεί να 
ζητήσει εγγράφως επιπλέον στοιχεία για την εξέταση 
της αίτησης χορήγησης της ενίσχυσης. Υπάλληλοι της 
Γ.Δ.Α.Ε.Φ.Κ. δύναται να διενεργούν αυτοψία για την εξα¬ 
κρίβωση ή επιβεβαίωση απαιτούμενων στοιχείων για τη 
χορήγηση της έκτακτης ενίσχυσης. 

Γ. ΤΡΟΠΟΣ ΧΟΡΗΓΗΣΗΣ ΤΗΣ ΕΚΤΑΚΤΗΣ ΕΦΑΠΑΞ ΕΝΙΣΧΥΣΗΣ 

I. ΔΙΚΑΙΟΛΟΓΗΤΙΚΑ ΓΙΑ ΚΑΤΟΙΚΙΕΣ 

Τα απαιτούμενα δικαιολογητικά που θα συνοδεύουν την αίτηση είναι τα παρακάτω: 

1. Για τους αιτούντες Έλληνες πολίτες φωτοαντίγραφο δελτίου ταυτότητας ή σχετικής προσωρινής 
βεβαίωσης της αρμόδιας Αρχής και για τους αλλοδαπούς φωτοαντίγραφο διαβατηρίου και 
φωτοαντίγραφο άδειας παραμονής. 

2. Υπεύθυνη δήλωση του αιτούντος (με βεβαιωμένο το γνήσιο της υπογραφής) στην οποία θα δηλώνεται 
ότι: 

• Διαμένω, ως ιδιοκτήτης /ενοικιαστής/με δωρεάν παραχώρηση [διαγράφεται ότι δεν ισχύει) στην κατοικία 

που βρίσκεται στον . ( υπόγειο/ισόγειο/αριΰμός ορόφου) του κτηρίου επί της οδού (ή θέση) 

. αρ. στην Τοπική /Δημοτική Κοινότητα.του Δήμου 

.της Περιφερειακής Ενότητας.της Περιφέρειας Αττικής, η οποία έχει 

πληγεί από τις πυρκαγιές της 23ης και 24ης Ιουλίου 2018 σύμφωνα με το υπ' αρ. δελτίο 

επανελέγχου. 

Τα ανωτέρω προκύπτουν και από τα φορολογικά στοιχεία και συγκεκριμένα το κτήριο που έχει πληγεί 

σύμφωνα με το δελτίο επανελέγχου είναι αυτό που περιγράφεται στο .( Ε1 , Ε9, ΕΝΦΙΑ, Ε2), στο 

πεδίο. 

• Μαζί μου στην πληγείσα κατοικία διαμένει και ο/η . 

(Ονοματεπώνυμο συνοικούντος) .(Α.Φ.Μ.) ο/η οποίος/-α έχει 

εμπράγματο δικαίωμα επί του ακινήτου (επικαρπωτής, συνιδιοκτήτης κ.λπ.) 

• Συναινώ / δεν συναινώ ( διαγράφεται ότι δεν δηλώνεται) να δοθούν από την Ανεξάρτητη Αρχή Δημοσίων 
Εσόδων στην Υπηρεσία που υποβάλλω την αίτησή μου, οποιαδήποτε στοιχεία απαιτηθούν 
προκειμένου να μου χορηγηθεί η έκτακτη εφάπαξ ενίσχυση βάσει της παρ.1 του άρθρου 1 της 26η 
Ιουλίου 2018 Π.Ν.Π. (Α'138). 

• Συναινώ / δεν συναινώ (διαγράφεται ότι δεν δηλώνεται) να δοθούν από την Εταιρεία Παρόχου ηλεκτρικού 

ρεύματος . στην Υπηρεσία που υποβάλλω την αίτησή μου, αντίγραφο πρόσφατου 

λογαριασμού. 

• Είμαι/Δεν είμαι τρίτεκνος/ πολύτεκνος ( διαγράφονται ανάλογα οι λέξεις) 

• Ο λογαριασμός στον οποίο επιθυμώ να κατατεθεί η έκτακτη εφάπαξ ενίσχυση, είναι ο λογαριασμός 

που τηρώ στην . (Τράπεζα) με 

ΙΒΑΝ. 

• Ο Α.Φ.Μ. μου είναι:. 

• Συναινώ στην επεξεργασία των δεδομένων προσωπικού χαρακτήρα που συνοδεύουν το αίτημά μου και 
στην αξιοποίηση των στοιχείων του πληγέντος κτηρίου για επιστημονικούς σκοπούς προς όφελος του 
δημόσιου συμφέροντος. 

3. Πιστοποιητικό οικογενειακής κατάστασης ή πιστοποιητικό της Ανώτατης Συνομοσπονδίας Πολυτέκνων 
Ελλάδος (ΑΣΠΕ) (τρίτεκνες / πολύτεκνες οικογένειες) 

4. Συμβόλαιο μίσθωσης ακινήτου σε ισχύ ή Ε2 ιδιοκτήτη (σε περίπτωση ενοικιαστή). 

5. Προαιρετικά σε όλες τις περιπτώσεις αλλά και υποχρεωτικά στην περίπτωση που δεν συναινεί ο/η 

αιτών/-ούσα για τη λήφη στοιχείων από την Α.Α.Δ.Ε. ή/και από τον Πάροχο Ηλεκτρικού Ρεύματος 
υποβάλλονται ανάλογα: 

α) Εφόσον έχει υποβληθεί φορολογική δήλωση για το έτος 2017 : Τα έντυπα Ε1 του φορολογικού έτους 

2017 (για εισοδήματα που αποκτήθηκαν από 01.01.2017 έως και 31.12.2017), Ε2 του φορολογικού 
έτους 2017 και πράξη προσδιορισμού φόρου ΕΝ.Φ.Ι.Α. 2017 ή εκτύπωση περιουσιακής κατάστασης 

2018 για περιπτώσεις ακινήτων που αποκτήθηκαν το 2017 ή και 2018, τόσο του αιτούντος όσο και των 
ατόμων που συνοικούν μαζί του, εφόσον υποχρεούνται από το νόμο στην υποβολή φορολογικής 
δήλωσης και τα οποία έχουν εμπράγματο δικαίωμα επί του ακινήτου. 

Εφόσον δεν έχει υποβληθεί φορολογική δήλωση για το έτος 2017: τα έντυπα Ε1 του φορολογικού 
έτους 2016 (για εισοδήματα που αποκτήθηκαν από 01.01.2016 έως και 31.12.2016), Ε2 του 
φορολογικού έτους 2016 και πράξη προσδιορισμού φόρου ΕΝ.Φ.Ι.Α. 2017 ή εκτύπωση περιουσιακής 
κατάστασης 2018 για περιπτώσεις ακινήτων που αποκτήθηκαν το 2017 ή και το 2018, τόσο του 
αιτούντος όσο και των ατόμων που συνοικούν μαζί του, εφόσον υποχρεούνται από το νόμο στην 
υποβολή φορολογικής δήλωσης και τα οποία έχουν εμπράγματο δικαίωμα επί του ακινήτου. 

Τα ανωτέρω θα συνοδεύονται από υπεύθυνη δήλωση (με βεβαιωμένο το γνήσιο της υπογραφής) στην 
οποία θα δηλώνεται ότι δεν υπάρχει μεταβολή των στοιχείων και ότι δεν έχει υποβληθεί δήλωση για 
το έτος 2017. 

β) Φωτοαντίγραφο πρόσφατου λογαριασμού ηλεκτρικού ρεύματος για την ταυτοποίηση της διεύθυνσης 
της πληγείσας κατοικίας. 

6. Επίσης υποβάλλονται προαιρετικά : 

α) Φωτοαντίγραφο Δελτίου Επανελέγχου. 

β) Φωτοαντίγραφο λογαριασμού Τράπεζας ή βεβαίωση Τράπεζας στοιχείων λογαριασμού. 

γ) Φωτογραφίες, εφόσον υπάρχουν, όφεων του πληγέντος κτιρίου και του εσωτερικού της κατοικίας που 
έχει πληγεί, οι οποίες θα φέρουν το όνομα και την υπογραφή του/της ιδιοκτήτη/-τριας ή του/της 
ενοικιαστή/-τριας. 

ΙΙ. ΔΙΚΑΙΟΛΟΓΗΤΙΚΑ ΓΙΑ ΕΠΙΧΕΙΡΗΣΕΙΣ 

Τα απαιτούμενα δικαιολογητικά που θα συνοδεύουν την αίτηση είναι τα παρακάτω: 

1. Για τους αιτούντες Έλληνες πολίτες φωτοαντίγραφο αστυνομικής ταυτότητας ή σχετικής προσωρινής 
βεβαίωσης της αρμόδιας Αρχής και για τους αλλοδαπούς φωτοαντίγραφο διαβατηρίου και 
φωτοαντίγραφο άδειας παραμονής. 

2. Υπεύθυνη δήλωση του αιτούντος (με βεβαιωμένο το γνήσιο της υπογραφής) στην οποία θα δηλώνεται 
ότι: 

• Είμαι ιδιοκτήτης / νόμιμος εκπρόσωπος/ εξουσιοδοτημένος εκπρόσωπος (διαγράφεται ό,τι δεν ισχύει) 

της επιχείρησης.( επωνυμία επιχείρησης) που βρίσκεται στον. όροφο 

του κτιρίου επί της οδού (ή θέση) .αρ.στην Τοπική /Δημοτική 

Κοινότητα . του Δήμου . της Περιφερειακής Ενότητας 

.της Περιφέρειας Αττικής και η οποία έχει πληγεί από τις πυρκαγιές της 23ης 

και 24ης Ιουλίου 2018. 

Τα ανωτέρω προκύπτουν και από τα δηλωθέντα στην Εφορία, στοιχεία. 

• Συναινώ / δεν συναινώ (διαγράφεται ότι δεν δηλώνεται) να δοθούν από την Ανεξάρτητη Αρχή Δημοσίων 

Εσόδων στη Γ.Δ.Ο.Υ., οποιαδήποτε στοιχεία απαιτηθούν προκειμένου να μου χορηγηθεί η έκτακτη 
εφάπαξ ενίσχυση βάσει της παρ.1 του άρθρου 1 της 26 η Ιουλίου 2018 Π.Ν.Π. (ΑΊ38). 

• Συναινώ / δεν συναινώ (διαγράφεται ότι δεν δηλώνεται) να δοθούν από την Εταιρεία Παρόχου 

ηλεκτρικού ρεύματος . στην Υπηρεσία που υποβάλλω την αίτησή μου, αντίγραφο 

πρόσφατου λογαριασμού. 

• Ο λογαριασμός στον οποίο θα κατατεθεί η έκτακτη εφάπαξ ενίσχυση είναι 

. (Τράπεζα) με ΙΒΑΝ. 

• Ο Α.Φ.Μ. της επιχείρησης είναι:. 

• Έχω λάβει, ενίσχυση ήσσονος σημασίας (άθ Γηίπϊηηϊδ) βάσει του κανονισμού.(αναγράφε¬ 
ται ανάλογα ο κανονισμός 1407/2013 ή 1408/2013 ή 717/2014,) ποσού.(€) κατά 

το έτος.». 

[Στην υπεύθυνη δήλωση αναφέροντοα όλες οι ενισχύσεις ήσσονος σημασίας τις οποίες τυχόν έχει λά¬ 
βει η οικεία επιχείρηση (καί οι επιχειρήσεις που συνίστούν ενιαία επιχείρηση με αυτήν) κατά το τρέ- 
χον οικονομικό έτος καί κατά τα δύο προηγούμενα οικονομικά έτη] 

• Συναινώ στην επεξεργασία των δεδομένων προσωπικού χαρακτήρα που συνοδεύουν το αίτημά μου 
και στην αξιοποίηση των στοιχείων του πληγέντος κτηρίου για επιστημονικούς σκοπούς προς όφελος 
του δημόσιου συμφέροντος. 

3. Συμβόλαιο μίσθωσης ακινήτου εφόσον είναι ενοικιαστής του ακινήτου, ή Ε9 εφόσον πρόκειται για 
ιδιόκτητο ακίνητο στο οποίο στεγάζεται η επιχείρηση. 

4. Προαιρετικά σε όλες τις περιπτώσεις αλλά και υποχρεωτικά στην περίπτωση που δεν συναινεί ο/η 

αιτών/-ούσα για τη λήφη στοιχείων από την Α.Α.Δ.Ε. ή/και από τον Πάροχο Ηλεκτρικού Ρεύματος 
υποβάλλονται ανάλογα: 

• Τα έντυπα Ε1 και Ε3 ή Ν και Ε3 ανάλογα με τη μορφή (ατομική ή νομικό πρόσωπο ή νομική 
οντότητα) της επιχείρησης του φορολογικού έτους 2017, και εκτύπωση προσωποποιημένης 
πληροφόρησης. Εφόσον δεν έχουν υποβληθεί τα ανωτέρω, για το φορολογικό έτος 2017, 
υποβάλλονται τα αντίστοιχα για το φορολογικό έτος 2016 και υπεύθυνη δήλωση (με βεβαιωμένο το 
γνήσιο της υπογραφής) στην οποία θα δηλώνεται ότι δεν υπάρχει μεταβολή των στοιχείων και ότι 
δεν έχει υποβληθεί δήλωση για το έτος 2017. 

• Φωτοαντίγραφο πρόσφατου λογαριασμού ηλεκτρικού ρεύματος, για την ταυτοποίηση της 
διεύθυνσης της πληγείσας επιχείρησης. 

5. Όλα τα απαιτούμενα νομιμοποιητικά στοιχεία εκπροσώπησης της επιχείρησης, όπως τελευταίο 
καταστατικό στο οποίο αναφέρεται η εκπροσώπηση, βεβαίωση τροποποιήσεων καταστατικού ΓΕΜΗ 
κλπ. 

6. Επίσης υποβάλλονται προαιρετικά: 

α) Φωτοαντίγραφο Δελτίου Επανελέγχου 

β) Φωτοαντίγραφο λογαριασμού Τράπεζας ή βεβαίωση Τράπεζας στοιχείων λογαριασμού 

γ) Φωτογραφίες, εφόσον υπάρχουν, όφεων του πληγέντος κτιρίου και του εσωτερικού του 
επαγγελματικού χώρου που έχει πληγεί οι οποίες θα φέρουν το όνομα και την υπογραφή του/της 
ιδιοκτήτη/-τριας της επιχείρησης. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 30 Ιουλίου 2018 


Οι Υπουργοί 


Αναπληρωτής Υπουργός Αναπληρώτρια Υπουργός Εργασίας, 

Οικονομίας και Ανάπτυξης Κοινωνικής Ασφάλισης και Κοινωνικής Αλληλεγγύης 

ΑΛΕΞΑΝΔΡΟΣ ΧΑΡΙΤΣΗΣ ΘΕΑΝΩ ΦΩΤΙΟΥ 


Αναπληρωτής Υπουργός 

Οικονομικών Υποδομών και Μεταφορών 

ΓΕΩΡΓΙΟΣ ΧΟΥΛΙΑΡΑΚΗΣ ΧΡΗΣΤΟΣ ΣΠΙΡΤΖΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























